open-index/open-wikipedia-markdown huggingface dataset:
מצטערת, אם אני אוהבת אותך (סרט, 2008)

**מצטערת, אם אני אוהבת אותך** (באיטלקית: **Scusa ma ti chiamo amore**, באנגלית: **Sorry if i love you**) היא קומדיה רומנטית, שיצאה לאקרנים ב-2008.

הסרט בוים על ידי פדריקו מוסיה, ומככב בו ראול בובה, בתור גבר בן 37 שעקב פרידה מחברתו, מכיר נערה שמשנה את חייו.

ב-2010 יצא לאקרנים סרט המשך- "מצטער, אם אני רוצה להתחתן איתך".

## עלילה
אלכסנדרו בלי (ראול בובה) עובר פרידה מבת זוגו, אלנה, באופן פתאומי. הוא נעשה מדוכא ועצוב בתחילת הסרט ותמיד חבריו מנסים לעודד אותו.

בבוקר יום עבודה רגיל באמצע נסיעתו לעבודה הוא מתנגש בקטנוע. על הקטנוע רכבה ניקי.
כשגילתה ניקי שלא יכולה לנסוע על הקטנוע מכיוון שהוא נהרס בהתנגשות, היא הכריחה את אלכס לתת לה טרמפ לבית הספר. אלכס נתן לה כרטיס ביקור למקרה ויהיו לה בעיות נוספות, והיא לא זנחה את הקשר ביניהם והתקשרה אליו כדי שישים אותה במוסך יום למחרת.
מאוחר יותר התגלה כי המוסך סגור, וניקי רצתה בסך הכל לבלות עם אלכס. בהמשך הסרט הם מתאהבים זה בזו.

הסיפור הכללי מדבר גם על דמויות נוספות-
לדוגמה: אנריקו, החושד באשתו שהיא בוגדת בו ומבקש מאלכס שישכור עבורו חוקר פרטי, או למשל סיפור האהבה של חברותיה של ניקי.

לבסוף, בת זוגו של אלכס חוזרת ומנסה לגרום לאלכס להבין שהיא טעתה. אלכס נפרד מניקי, שעוברת ימים קשים עקב הפרידה.

אלכס מגלה, שבת זוגו אלנה שיקרה לו וכי הייתה סיבה אמיתית לכך שעזבה אותו. הוא זורק את אלנה ומנסה לגרום לניקי לסלוח לו, וכשהיא סולחת לו השניים הולכים לגור במגדלור כמו החלום שרצו לממש.

## צוות שחקנים
* ראול בובה בתור **אלכסנדרו בלי**, השחקן הראשי, הסיפור מדבר בגדול על אלכס ועל התאהבותו בניקי.
* מיכאלה קוואטרוצ'יוצ'ה בתור **ניקי**, הנערה בה אלכס מתאהב.
* ורוניקה לוגאן משחקת בתור **אלנה**, בת זוגו של אלכס שנפרדת ממנו בתחילת הסרט.
* לוקה אנג'לטי **אנריקו**, חברו הטוב של אלכס ששולח אותו לשכור חוקר פרטי, על מנת שיחקור האם אשתו של אנריקו בוגדת בו.
* איגנציו אוליביה משחק בתור **פאביו**, בן הזוג לשעבר של ניקי, שמנסה לגנוב את לבה בחזרה.
* לורנזו פאדריצ'י משחק בתור **מתאו**, האח הצעיר של ניקי.
* פרנצ'סקו אפולוני בתור **פייטרו**, חברו של אלכס שמנסה לעודד את אלכס עקב פרידת בת זוגו.
* צ'צ'ילייה דאצ'י בתור **סימונה**, אמה של ניקי ושל מתאו.

## מוזיקה
# *[[Scusa ma ti chiamo amore (singolo)|Scusa ma ti chiamo amore]]* (Sugarfree)
# *[[Appena prima di partire|Quello che mi davi tu]]* (Zero Assoluto)
# *[[Seduto qua]]* (Zero Assoluto)
# *[[She's the One]]* (Robbie Williams)
# *[[La tua ragazza sempre]]* (Irene Grandi)
# *[[Quanti anni hai]]* (Vasco Rossi)
# *[[Semplicemente (Zero Assoluto)|Semplicemente]]* (Zero Assoluto)

## קישורים חיצוניים

קטגוריה:סרטי 2008
קטגוריה:סרטי קומדיה רומנטית
קטגוריה:סרטים איטלקיים
קטגוריה:סרטים באיטלקית
השירות הפדרלי לבקרה טכנית וייצוא

**השירות הפדרלי לבקרה טכנית וייצוא** (ברוסית: **Федеральная служба по техническому и экспортному контролю**, בראשי תיבות: **ФСТЭК России**) הוא סוכנות צבאית של הפדרציה הרוסית, תחת משרד ההגנה של רוסיה, האחראית לרישוי ייצוא של כלי נשק ופריטים טכנולוגיים דו-שימושיים ואחראי גם על אבטחת המידע הצבאי הרוסי.

השירות מטפל באבטחת מידע צבאי ובהגנה על סודות מדינה, תוך מניעת זליגתו בערוצים טכניים, הוא גם מנהל את מאגר איומי אבטחת הנתונים, מאגר הפגיעות הלאומי של רוסיה ומחייב חברות טכנולוגיה מערביות להגיש קוד מקור וסודות מסחריים אחרים לפני שיאושר להן לייבא את מוצריהן לרוסיה. השירות משתף פעולה עם שירות הביטחון הפדרלי, המנהל את תחום הקריפטוגרפיה ברוסיה.

בשנת 2019, השירות העניקה לאסטרה לינוקס מעמד מיוחד לגבי השימוש בה בעיבוד מידע מסווג רוסי.

## קישורים חיצוניים

*  

## הערות שוליים

קטגוריה:משרד ההגנה של רוסיה
קטגוריה:ארגוני אבטחת מידע
קטגוריה:אבטחת מחשבים
קטגוריה:רוסיה: רשויות פיקוח
קטגוריה:בקרת נשק
המינהל השמיני של המטה הכללי הרוסי

**המינהל השמיני של המטה הכללי של הכוחות המזוינים של הפדרציה הרוסית** (ברוסית: **8ףВосьмо́е управле́ние Генера́льного шта́ба Вооружённых Сил Росси́йской Федера́ции**) הוא גוף פיקוד ובקרה של המטה הכללי הרוסי, המנהל את השירות להגנה על סודות מדינה. המנהל דואג לספק את המידע הדרוש למילוי משימות הפיקוד והשליטה של כוחות הצבא של הפדרציה הרוסית.

## היסטוריה
המינהל השמיני של המטה הכללי הוקם מתוך גופי ההצפנה של הצבא האדום בשנת 1941. לקראת פלישת גרמניה הנאצית לברית המועצות, המחלקה הייתה מאוישת בכוח אדם ומהנדסים.

ב-7 באוקטובר 1941 המנהל לשירותי הצפנה של המטה הכללי החליף רשמית את שמו ל**מנהל השמיני של המטכ"ל**. במקביל, הוקמה יחידה מיוחדת כחלק ממטה השדה של הצבא ונוצרו גופים מיוחדים במנהל התותחנים הראשי, במנהל התקשורת הצבאי המרכזי, במנהל התקשורת, במנהל האספקה ובמספר אגפים אחרים. עד שנת 1920 המערכת להגנת סודות צבאיים פעלה באגפים.

בשנת 1926 הוסב המנהל למחלקה השנייה של משרד הוועדה העממית לענייני צבא וצי. בשנת 1930 הוסבה למחלקה השביעית של מטה הצבא האדום, ולאחר מכן למחלקה השמינית. חיילי היחידה גויסו מתוך האקדמיה הצבאית על שם פרונזה. בשנת 1939 שונה שם המחלקה למחלקת השירות המיוחד ונכללה במנהל המבצעים של המטה הכללי של הצבא האדום. עם תחילת המלחמה הוקמה לשכת השירות המיוחד של המטה הכללי של הצבא האדום עם סך של 197 אנשי שירות ו-50 עובדים.

מאז התפרקות ברית המועצות זהו גוף של משרד ההגנה והמטה הכללי המורכב מיחידות המאוישות במומחים להגנה על סודות המדינה. קציני המינהל אחראים גם לאבטחת המידע בתקשורת (צנזורה צבאית). המידע הנתון לפיקוח המינהל הוא כזה נובע מפרסום חומרים על פעילויות הכוחות המזוינים - על חיי הצבא, הצי, חיל האוויר וכן על שיתוף פעולה צבאי-טכני.

## קישורים חיצוניים
* אתר רשמי  

## הערות שוליים

קטגוריה:המטה הכללי של רוסיה
קטגוריה:ארגוני  אבטחת מידע
קטגוריה:צנזורים
השירות להגנה על סודות מדינה

**השירות להגנה על סודות מדינה של הכוחות המזוינים של הפדרציה הרוסית** (ברוסית: **Служба защиты государственной тайны ВС РФ**) הוא גוף מיוחד בתחום הפיקוד והבקרה הצבאיים של הכוחות המזוינים של הפדרציה הרוסית, הפועל במסגרת המנהל השמיני של המטה הכללי של הכוחות המזוינים של הפדרציה הרוסית לאבטחת מידע והגנה על סודות מדינה במשרד ההגנה ובצבא הרוסי.

מייסד היחידה ומי שעמד בראשה לראשונה היה פיוטר בליוסוב משנת 1941 עד 1961.
## היסטוריה
ב-8 במאי 1918, על פי פקודת הקומיסר העממי לעניינים צבאיים מספר 339, הוקם ב-13 בנובמבר1918, תת-מחלקה עצמאית של המטה הכללי להצפנה שנועדה לסייע למשטר בהגנה על סודות מדינה.

ב-5 במאי 1921, בצ'קה, הוקמה מחלקה מיוחדת לעסקי הצפנה ופענוח במדינה.

בשנות ה-30 של המאה ה-20 נפתר תהליך מיכון ההצפנה כאשר בשנת 1936 פותח ציוד ההצפנה הראשון V-4. בשנת 1937 נוצרה מכונת הקידוד "קריסטל" K-37.

לאחר מלחמת העולם השנייה, תקשורת מוצפנת הייתה סוג אמין של תקשורת סמויה בכוחות המזוינים של ברית המועצות, שנועדה להעביר מידע חשוב והודעות הדורשות סודיות מיוחדת.

## מבנה
השירות להגנה על סודות מדינה של הכוחות המזוינים של הפדרציה הרוסית משלב מחלקות משנה:
* גופי ביטחון;
* גופי הצפנה;
* מחלקות תיקון ותחזוקת ציוד הצפנה;
* רשויות אבטחת מידע ומחשבים;
* יחידה לאישור אמצעי הגנת מידע ורישוי פעילותן של יחידות צבאיות וארגוני הכוחות המזוינים של הפדרציה הרוסית;
* יחידת סיווג קווי רדיו וחלל;
* יחידת ניתוח הצפנה והנדסה, הצפנה של אמצעי אבטחת מידע;
* מרכזי אישור לחתימה אלקטרונית.

## ראו גם
* המינהל הלאומי לאבטחת סודות מדינה (סין)

## קישורים חיצוניים

* 

## הערות שוליים

קטגוריה:הכוחות המזוינים של הפדרציה הרוסית
קטגוריה:אבטחת מחשבים
קטגוריה:ארגוני  אבטחת מידע
לאיוש פורייס

**לאיוש פורייס** (בהונגרית: **Purjesz Lajos**; נאג'יטוטיפוסטה, 4 בספטמבר 1881 – בודפשט, 7 בינואר 1925) היה פובליציסט, עורך עיתון יהודי-הונגרי.

## ביוגרפיה
לאיוש פורייס נולד במשפחה יהודית. למד משפטים בבודפשט. כסטודנט הוא היה כתב בכתב העת "ההסכמה" (Egyetértés) וכבר היה בעל טור פוליטי בגיל 19. לאחר מכן הפך לכתב של "הונגריה העצמאית" (Független Magyarország). בשנים 1904 עד 1913 היה העורך האחראי של ה"הסכמה". עם מאמרי המערכת שלו, השפיע משמעותית על המדיניות של "מפלגת העצמאות וארבעים ושמונה". בשנים 1913 עד 1920 הפך פורייס לעורך הראשי של ה"עולם" (Világ). העולם שיחק תפקיד מרכזי בפיתוח התוכנית של "המפלגה הרדיקלית האזרחית" והפך לעיתון הרשמי שלה מ-1914. בנוסף לפורייס, אוסקר יאסי, גזה פלקי (מקודם:פיקסל-Füchsl), פאל איגנוטוש ואנדרה אדי היו הפובליציסטים המשמעותיים ביותר בעיתון. עורכיו היו יוז'ף ניטראי, אדן גרה (מקודם: גרינהוט-Grünhut), גזה פלקי, רז'ה רוז. אחרי מלחמת העולם הראשונה, לאיוש פורייס היה העורך הראשי של ה"עולם" בין השנים 1921 לבין 1924. בניהולו הפך העיתון של רדיקליות הבורגנית (אזרחית), לגורם בחיים הפוליטיים ההונגריים. זמן רב, עד לפירוק התאים, ערך גם את העיתון הרשמי של הבונים החופשיים ההונגרים, "המזרח והאורינט" (Kelet és az Orient). הוא נאבק למען זכות בחירה כללית ודרישות אחרות של הדמוקרטיה האזרחית. במהלך מלחמת העולם הראשונה, לאיוש פורייס היה העיתונאי האזרח הראשון שהחל להפיץ תעמולה פציפיסטית. בשנת 1918 השתתף בהקמת "המועצה הלאומית ההונגרית" (Magyar Nemzeti Tanács). הוא היה מעורב בהקמת קופת החולים וקופת האלמנות והיתומים של אגודת העיתונאים של בודפשט. בין השנים 1907–1918 הוא היה המזכיר הכללי של BÚE (אגודת העיתונאים של בודפשט).
[שמאל|ממוזער|320x320 פיקסלים|קבר לאיוש פורייס ב [בודפשט. בית הקברות היהודי ברחוב קוזמה : 5-1-41.]]
בתחילת שנת 1919 השיק עיתון בשם "עולם חדש" (Uj Világ) מגזין הנוער הרדיקלי, שפורייס הייה עורכו הראשי, מרצל בנדק היה הכתב הראשי וגזה שופקה היה העורך האחראי. המהדורה הראשונה הופיע עם כתבותיהם של מיהאי באביץ', מרצל בנדק, אלאדר שופלין, ז'יגמונד מוריץ, לאיוש ברטה וקלמן סטרוקאי. לאחר נפילת הרפובליקה הסובייטית ההונגרית פורייס נקט עמדה כנגד נקמה. לאיוש פורייס הובא למנוחת עולמים בגיל 43 בבית הקברות היהודי ברחוב קוזמה בבודפשט.

## ספרות
* דיולה קרודי: העורך הראשי (אבירי הערפל של אתמול. בקשצ'בה, 1925)
* ז'וז'אנה ברני: שמות תאי הבונים החופשיים שלנו עד תחילת שנת 2000
* ז'וז'אנה ברני: הבנייה החופשית ההונגרית ורעיון הרפובליקה
* ארפאד קופאן, בונים חופשיים באוראדיה

## לקריאה נוספת
* לקסיקון יהודי הונגרי. גישה מקוונת לאיוש פורייס
* לקסיקון ביוגרפי הונגרי לאיוש פורייס
* לאיוש פורייס: הסיבה לכישלונו של ברכטולד, ניוגט 1912 מס' 17
* לאסלו בורוש: הפעולה של ברכטולד, מערב 1912. מס' 18
* לאיוש בירו: לזכרו - לאיוש פורייס, ניוגט 1925. מס' 2
* המושב ה-17 של האספה הלאומית נערך ביום שני, 10 ביולי 1922. 

## קישורים חיצוניים

## הערות שוליים




קטגוריה:הונגרים חברי הבונים החופשיים
קטגוריה:עורכי עיתונים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:עיתונאים יהודים הונגרים
קטגוריה:יהודים חברי הבונים החופשיים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1881
קטגוריה:הונגרים שנפטרו ב-1925
רותי פרי-בר

**רותי פרי-בר** (נולדה ב-2 ביולי 1982) היא תסריטאית ובמאית קולנוע ישראלית. בטקס פרסי אופיר לשנת 2020 הסרט שכתבה וביימה, אסיה, היה מועמד ל-13 פרסי אופיר והיה לזוכה הגדול של הטקס לאחר שזכה ב-9 פרסים, לרבות עבור הסרט העלילתי הטוב ביותר.

## ביוגרפיה
פרי-בר גדלה בעומר ובוגרת תיכון אשל הנשיא. היא בוגרת בית הספר סם שפיגל לקולנוע ולטלוויזיה בירושלים.

### חייה האישיים
בזוגיות עם עמרי בורשטיין ואם לשניים.

## פילמוגרפיה כבמאית
* **"לשמור בזיכרון"** (2009): סרט תיעודי, 10 דק', פסטיבל חיפה, זוכה פרס קרן גשר
* **"שיחות אחרונות"** (2012): דרמה, 22 דק', בהשתתפות השחקנית יעל איזנברג. הסרט הוקרן בפסטיבלים בישראל ומחוצה לה ונבחר לאחד מחמשת סרטי הסטודנטים הטובים בעולם לשנת 2012 על ידי התאחדות בתי הספר לקולנוע.
* **"המטפל"** (2018): דרמה, 12 דק', הסרט הוקרן בפסטיבלים בישראל ומחוצה לה.
***"[[אסיה (סרט)|אסיה]]"** (2020): סרט עלילתי, 85 דקות, זוכה פרס אופיר לסרט העלילתי הטוב ביותר לשנת (2020)

## פילמוגרפיה כעורכת
* **"משפחות"** (2013): סדרה תיעודית; עורכת; במאים: תומר וברק הימן
* **"עליזה"** (2014): סרט תיעודי; עורכת; במאי: תומר היימן
* **"אהבה לא צפויה"**: סרט תיעודי; עורכת; במאית: פז שוורץ

## קישורים חיצוניים

* רותי פרי-בר, באתר בית הספר סם שפיגל לקולנוע ולטלוויזיה
* רותי פרי-בר, באתר איגוד הבמאיות והבמאים
* רותי פרי-בר, באתר אישים
* 

## הערות שוליים

קטגוריה:עומר: אישים
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:תסריטאיות קולנוע ישראליות
קטגוריה:תסריטאי קולנוע ישראלים
קטגוריה:בוגרות תיכון אזורי אשל הנשיא
קטגוריה:בוגרי תיכון אזורי אשל הנשיא
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראליות שנולדו ב-1982
קטגוריה:ישראלים שנולדו ב-1982
כרואגורם

**כרואגורם** (באנגלית: **Croaghgorm** או **Bluestack**, מאירית: *Chruach Gorm* - "הערימה הכחולה") הוא הר בגובה 674 מטרים במחוז דניגול, אירלנד. הר זה הוא ההר הגבוה מבין הרי הערימה הכחולה (או "קרוהאגורמס") וההר השלישי בגובהו במחוז.

ב־31 בינואר 1944, במהלך מלחמת העולם השנייה, התרסק מטוס סנדרלנד של חיל האוויר המלכותי על ההר. שבעה אנשי חיל האוויר מטייסת 228 נהרגו. על מורדות ההר ניתן עדיין לראות את הריסות המטוס. בשנת 1988 הוצג שם לוח זיכרון.

## הערות שוליים

קטגוריה:אירלנד: גאוגרפיה
קטגוריה:אירופה: הרים
נוקבוי

**נוקבוי** (באירית: **Cnoc Buí**: ההר הצהוב) הוא הר בגובה 706 מטר בגבול בין מחוז קורק למחוז קרי באירלנד.

## גאוגרפיה
ממוזער| רכס צפון של נוקבוי
נוקבוי היא הפסגה הגבוהה ביותר בשרשרת הרי שי  וההר הגבוה ביותר במחוז קורק ומחוז קרי. זו הפסגה ה-104 הגבוהה ביותר באירלנד.

## גאולוגיה
ההר מורכב מאבן חול שקיימת במקום מתקופת דבון, אשר נעשתה לאחר מכן לרכס הרים, לפני שנשחקה לצורתה הנוכחית בעקבות ריבוי קרחונים בעידן-הקרח האחרון.

## קישורים חיצוניים

## הערות שוליים

קטגוריה:מנסטר
פגישה עם המוות (סרט)

ממוזער|ג'ני סיגרוב בעת צילומי הסרט
**פגישה עם המוות** (באנגלית: **Appointment with Death**) הוא סרט קולנוע על פי ספרה של אגאתה כריסטי משנת 1938, שעלילתו מתרחשת בעיקר בירושלים. הסרט הופק על ידי גולן גלובוס הפקות וקנון גרופ, וצולם בישראל בשנת 1987. הסרט היה אחת מהפקות הקולנוע הגדולות ביותר שנעשו בישראל, בתקציב של 6 מיליון דולר, ובכיכובם של פיטר יוסטינוב, לורן באקול, קארי פישר, ג'ון גילגוד, פייפר לורי, היילי מילס וג'ני סיגרוב. בנוסף שיחק בסרט בתפקיד משנה דייוויד סול, כוכב הסדרה "סטארסקי והאץ'".

## עלילה
אמילי בוינטון, אם חורגת לשלושת ילדי בוינטון - לנוקס, ריימונד וקרול - ואמא לג'ינברה, סוחטת את סנגורו של עורך הדין המשפחתי, ג'פרסון קופ, וגורמת לו להשמיד צוואה שנייה של בעלה המנוח שהיה משחרר את הילדים משליטתה ומעניק להם ירושה של 200,000$ כל אחד. היא לוקחת את עצמה, את הילדים ואת כלתה המשמשת כאחות, נדין לחופשה באירופה ובארץ הקודש. בטריאסטה, הבלש הרקול פוארו נפגש עם ידידתו, ד"ר שרה קינג, שמתאהבת בריימונד בוינטון למורת רוחה.

ליידי ווסטהולמה, המזכירה שלה שהיא גם ארכאולוגית, העלמה קווינטון ועורכת הדין, קופ, עוקבים אחריהם גם הם. הילדים מגלים את הצוואה השנייה מאז שאבא שלהם סיפר לנוקס לפני מותו ואמילי מצליחה להסתכסך עם השאר ולגרום לשנאה רבה כלפיה. בחפירה, אחרי שהילדים יוצאים לטיול, אמילי נמצאת מתה עם סימני סיכה על פרק כף היד, מה שמרמז שהוזרקה לה באותה עת מזרק מלא רעל. בעזרת חברו הוותיק, קולונל קרברי, פוארו חוקר ומתחיל לתשאל את הילדים, נדין, ד"ר קינג, ליידי ווסטהולמה, מר קופ ומיס קווינטון. כאשר נמצא בקבוק תרופה ריק ומזרק השייך לד"ר קינג, פוארו מסיק כי לגברת בוינטון הוזרק מינון גבוה וקטלני של תרופה, המקביל לתרופה שלקחה לעיתים קרובות וניתנה על ידי נדין עקב בריאותה הרופפת.
## הפקה
מרבית צילומי הסרט נעשו בישראל בקיץ 1987, באתרים ביפו, בירושלים ובים המלח. החלקים הראשונים של העלילה צלמו בטריאסטה, שבאיטליה.

בין חברי הצוות הישראלים היו, הצלם דוד גורפינקל, הארט דיירקטור אבישי אביבי וצלם הסטילס יוני המנחם.

הסרט יצאה לאקרנים ב-15 באפריל 1988 ונכשל בקופות.
## שחקנים
* פיטר יוסטינוב בתפקיד הרקול פוארו
* לורן באקול בתפקיד ליידי ווסטהולמה
* קארי פישר בתפקיד נדין בוינטון
* ג'ון גילגוד בתפקיד הקולונל קרברי
* פייפר לורי בתפקיד אמילי בוינטון
* היילי מילס בתפקיד העלמה קווינטון
* ג'ני סיגרוב בתפקיד ד"ר שרה קינג
* דייוויד סול בתפקיד ג'פרסון קופ
* ניקולס גאסט בתפקיד לנוקס בוינטון
* ולרי ריצ'רדס בתפקיד קרול בוינטון
* ג'ון טרלסקי בתפקיד ריימונד בוינטון
* ענבר בזר בתפקיד ג'ינברה בוינטון
* דאגלס שלדון כקפטן רוג'רס
* מייק סרן בתפקיד הילי
* מייקל קרייג בתפקיד לורד פיל

## קישורים חיצוניים

* 
* 
* 
*  - סקירה של הסרט

## הערות שוליים

קטגוריה:סרטי 1988
קטגוריה:סרטים אמריקאיים מבוססי ספרים
קטגוריה:סרטים וסדרות טלוויזיה בין-לאומיים שצולמו בישראל
קטגוריה:הרקול פוארו
קטגוריה:סרטים בין-לאומיים שעלילתם מתרחשת בישראל
תקרית האננס

"**תקרית האננס**" הוא הפרק העשירי בעונה הראשונה של סדרת הטלוויזיה איך פגשתי את אמא. הוא שודר במקור ב-28 בנובמבר 2005. זהו הפרק הנצפה ביותר בעונה 1 והפרק השני בסך הכל במהלך כל תשע העונות של איך פגשתי את אמא. בשידור המקורי של הפרק, צפו בו מעל 12 מיליון איש. הוא נחשב לאחד הפרקים הטובים ביותר בסדרה כולה.

## עלילה
ברני, מרשל ולילי מבקרים את טד על כך שחשב יותר מדי בכל היבט בחייו, במקום פשוט לפעול על פי גחמה. ברני משכנע את טד לשתות חמישה שוטים של 'הדרקון האדום' (תערובת מיוחדת של קרל הברמן בבר מקלארנ'ס); טד טוען כי הוא עדיין יכול לתפקד קוגניטיבית גם בהשפעת האלכוהול, אך זמן קצר לאחר מכן הוא איבד הכרה. הוא מתעורר למחרת בבוקר עם בחורה שהוא לא זוכר לידו במיטה, אננס על שידת הלילה שלו וקרסול נקוע. הוא גם מגלה כי המקטורן שלו נשרף חלקית. טד שואל את מרשל ולילי לגבי הלילה, ומרשל ולילי אומרים לו שהוא שר יחד עם הג'וקבוקס בבר כשהוא עומד על שולחן. הוא גם חייג בשכרות לרובין, שהייתה ביחד עם איש עסקים עשיר. הוא נפל מהשולחן (דבר שהסביר את הקרסול הנקוע), ומרשל ולילי לקחו אותו למיטתו. עם זאת, הם מופתעים כאשר טד שואל על הבחורה שבמיטה, ולא יכול להסביר את האננס או מדוע המעיל של טד נשרף. טד מתקשר לברני, מכיוון שהוא חושב שאולי הוא יודע מה קרה, ומוצא אותו שרוע באמבטיה שלהם.

ברני מספר שטד הופיע שוב בבר בסביבות השעה 1 לפנות בוקר, אך כשהתחיל להתקשר שוב לרובין, ברני הצית את מקטורנו של טד. אחרי עוד קצת כיף, הוא החזיר את טד למיטה, ובאופן דומה למרשל ולילי אין לו מושג מי הבחורה המסתורית. טד מגלה שמישהו כתב על זרועו, ואמר להתקשר למספר אם טד נמצא מעולף איפשהו. טד מתקשר למספר ומגיע לברמן, קרל, שממלא עוד קצת מהסיפור: טד חזר שוב לבר בשעה 3:00 לפנות בוקר, אבל קרל סירב לשרת אותו. טד אמר לקרל את משמעות המילה "קריוקי" וכי הוא רוצה ללכת לראות כמה פינגווינים בגן החיות, ואז התקשר לפתע למישהו (ככל הנראה רובין) ואמר לה לבוא ולעשות משהו "משוגע". על סמך מידע זה, מרשל, לילי וברני מאמינים כי הבחורה המסתורית במיטתו של טד היא למעשה רובין, אך כאשר טד הולך להעיר אותה, רובין מתקשרת ואומרת לו שהיא באה לדון איתו על מה שקרה בלילה הקודם.

הבחורה במיטה, טרודי (מגולמת על ידי דניקה מק'קלר), מתעוררת ומסבירה את הצד שלה בסיפור: טד תפס את עיניה כשהיה שיכור, והם החליפו מספרים בשירותי הנשים של הבר (אליהם טד נכנס בטעות). היא סיפרה לטד את משמעות המילה "קריוקי" ועל אהבתה לפינגווינים, והסבירה מדוע הזכיר טד מאוחר יותר את הדברים בפני קרל. אחר כך הוא התקשר אליה והזמין אותה, ולא את רובין. טד אומר לטרודי להסתתר כשרובין ניגשה לדבר איתו, וטרודי עוזבת דרך יציאת החירום לפני שטד יכול להראות אותה לרובין כדי להוכיח לה שהוא המשיך הלאה. טד העתידי מסביר כי טרודי מעולם לא הגיבה להודעה הבאה שלו, והוא מעולם לא גילה מאין הגיע האננס, אבל הוא היה טעים.

## הפקה
* מאוחר יותר הודה קרטר בייס שלמד לקח מהפרק הזה, לא לכתוב את עצמם לפינה. השורה "מעולם לא גילינו מאיפה בא האננס" ("We never found out where the pineapple came from") היה דבר שלעולם לא היו צריכים לומר.
* תעלומת האננס נפתרה בסצנה שנמחקה מהפרק "חרצית" בעונה 9. הסצנה שוחררה לרשת על ידי BuzzFeed. בקליפ יש לקפטן אננס במרפסת שלו, ומסביר לחבורה שהוא נוהג במסורת של הצבת אחד בחוץ כ"סמל של אירוח". דבר זה גורם לטד לזכור שגנב אננס זהה מבית הקפטן בניו יורק כשהיה שיכור מאוד.
* פרק זה היה הפרק הנצפה ביותר בכל שידור הסדרה, עד שפרק הסיום של הסדרה זכה ליותר צופים.

## קישורים חיצוניים

## הערות שוליים

קטגוריה:איך פגשתי את אמא
קטגוריה:פרקי טלוויזיה
קטגוריה:יצירות משנת 2005
חיים דוד נוסבוים

**חיים דוד נוסבוים** (1860–1944) היה משפטן ומשורר עברי.

## ביוגרפיה
נולד בלוצק (אז תחומי האימפריה האוסטרו-הונגרית וכיום באוקראינה) הלך בעקבות סבו, שהיה בחסידות סדיגורה, שם היה עד גיל 20. בהמשך יצא לצ'רנוביץ וגר עם א.אייזנר (שהיה רבה של קורולובקה). ב-1897 עבר לארצות הברית וסיים לימודי משפטים באוניברסיטת ניו-יורק בשנת 1903. החל לכתוב יצירות בשפה האנגלית, ופרסם שירים ופרוזה בעיתונים וכתבי עת בשפה זו. התחיל לכתוב שירים בעברית בעקבות חיים נחמן ביאליק אשר פורסמו בשני ספרים: "שירים" ו"מלא הקומץ" (שירים, זכרונות וכתבים). נוסף על הכתיבה באנגלית ובעברית, נוסבוים גם תרגם שירה בגרמנית ויידיש.

## פרסומים
### ספרים
***[https://archive.org/details/melohakometsbouq00nussuoft מלא הקמץ : קובץ שירים, זכרונות וכתבים]**, דפוס אלפא פרעס (ניו יורק ה'תרפ"א).
***שירים**, The Marlborough Craft Press (ניו יורק ה'תרפ"ג).

## קישורים חיצוניים
*חיים דוד נוסבוים באתר פרויקט בן יהודה

## הערות שוליים

קטגוריה:משוררים כותבי עברית
קטגוריה:בוגרי בית הספר למשפטים באוניברסיטת ניו יורק
קטגוריה:מהגרים מאוסטריה לארצות הברית
קטגוריה:אמריקאים שנולדו ב-1860
קטגוריה:אמריקאים שנפטרו ב-1944
רכס סלווין

**רכס סלווין** (באנגלית: **Selwyn Range**) הוא רכס הרים ליד העיר מאונט איסה בצפון מערב קווינסלנד באוסטרליה, המורכב ברובו מסלעי מותמר פרוטרוזואיקונים. הרכס מתנקז בצפון לנהרות "וויליאמס" ו"פולארטון" שעוברים למפרץ קרפנטאריה, ובדרום לנהר "מקינליי" ו"פלגו". האזור מכיל נחושת, זהב, עופרת ואבץ, והוא חשוב לכרייה.

אנשי "קלקדון" הם הבעלים של האדמה. קלקטונגה (הידוע גם בשם Kalkadoon, Kalkadunga, Kalkatungu) היא שפה אבוריג'ינית.

האקלים של הרכס הוא האזור הטרופי, מונסוני אקלים צחיח למחצה, עם גשמים שנתיים בלתי יציבים, בעיקר בקיץ, של 380 מ"מ. שטח הרכס הוא שטח ערבה וצומח בו טריאודיה.

## לקריאה נוספת
* ג'ונס, MR (2004).  נופי סחף באזור מרונן, קלונקור - מחוז מקינליי, קווינסלנד.  CRC LEME דוח קבצים פתוח 129 (תקציר) 
* רוברטסון, IDM; & לי שו. (2003). פיקדון אלואיז קו-או, מחוז קלונקורי, קווינסלנד. CRC LEME.
* מצב הסביבה קווינסלנד 1999 - מים פנימיים

קטגוריה:קווינסלנד: גאוגרפיה
Wow (שיר של זארה לארסון)

**Wow** (בעברית: **וואו**) הוא סינגל, שהוקלט על ידי הזמרת השוודית זארה לארסון. השיר יצא לאור ב-10 ביולי 2020, על ידי חברות התקליטים אפיק, TEN, כסינגל שני מתוך האלבום *[[Poster Girl]]*. במקור השיר יצא כסינגל שיווקי ב-26 באפריל 2019. לאחר צאתו השיר הופיע בסרט *Work It*, שייצא בנטפליקס בשנת 2020.

## רקע והוצאה
השיר שימש לראשונה בפרסומת של בנק סיטי בארצות הברית. לאחר מכן השיר הופיע בשזאם, וב-10 באפריל 2019, הופיע השיר באתר הרשמי של הלייבל TEN Music Group בו הוכרז על כי ייצא השיר ב-26 באפריל 2019.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## וידאו קליפ
הווידאו קליפ המלא שצולם לשיר הועלה לערוץ היוטיוב של לארסון ב-22 באוקטובר 2020, ביום צאתו של השיר כסינגל.

## מיקומי שיא

## היסטוריית יציאות לאור

## רמיקס

ב-25 בספטמבר 2020, הוציאה לארסון את הרמיקס הרשמי של השיר, בו משתתפת הזמרת-יוצרת האמריקאית סברינה קרפנטר.

### וידאו קליפ
הווידאו קליפ המלא שצולם לשיר הועלה לערוץ היוטיוב של לארסון ב-7 באוקטובר 2020, ביום צאתו של השיר כסינגל.

### היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירי זארה לארסון
קטגוריה:שירים באנגלית
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי מרשמלו
קטגוריה:שירי פלטינה בברזיל
פיקו פיק

**פיקו פיק** (באנגלית: **Pico Peak**) הוא הר במחוז ראטלנד שבורמונט, ארצות הברית. למסתכל מהצד, פסגת ההר דומה לקונוס.

פיקו פיק הוא ההר הצפוני ביותר של רכס קולידג' וההר השני בגובהו באזור זה.

בשנת 1927 המחוקקים הממלכתיים קראו לאזור קולידג' על שם קלווין קולידג' שנולד באזור.

שמה של ההר אולי נובע מהמילה הספרדית או הפורטוגזית ל"שיא", "פיקו". ההר מופיע באטלס שיצר פרדריק בירס של מחוז רוטלנד בשנת 1869, מפת מדינת ורמונט משנת 1860 ומפת מחוז רוטלנד משנת 1854.

אתר התיירות בהר נפתח בשנת 1937, ומעלית ה-T-bar הראשונה בארצות הברית הותקנה בו בשנת 1940.

שביל האפלצ'ים (AT), עבר  ממזרח לפסגה לאורך  עד לשנת 1999.

## קישורים חיצוניים
* PeakBagger.com: פיקו פיק
* אזור הסקי של ההר
* מפת שבילים

## הערות שוליים

קטגוריה:ארצות הברית: הרים
קטגוריה:ורמונט: גאוגרפיה
ההופסים

**ההופסים** (באנגלית: **The Hoobs**) היא סדרת טלוויזיה בריטית-קנדית לילדים בכיכובן של בובות מבית היוצר של חברת ג'ים הנסון ששודרה ברשת ערוץ 4 בשנת 1999. הסדרה שודרה בישראל בערוץ הופ! בשנת 2004 ואחר כך בערוץ ג'וניור בשנת 2006.

## סקירה כללית
הסדרה מספרת על 5 יצורים הנקראים הופסים (הופה הופה, אברי, גרובי, טולי ורומי) מארץ הופס, אשר מתעניינים בכדור הארץ ובמנהגים של בני האנוש (אותם הם מכנים אנשים-צ'ים). בכל פרק, הם מנסים למצוא תשובה לשאלה שנמצאת באנציקלוהופ של הופה הופה. שלושה מהם, אברי, גרובי וטולי נמצאים באוטוהופ על מנת לחקור על השאלה כדי למצוא את התשובה, רומי מטיילת ברחבי כדור הארץ והופה הופה נשאר בארץ הופס. מדי פעם אברי, גרובי וטולי נוסעים באוטוהופ מבקרים את הילדים האמיתיים (אותם הם מכנים ילדים-צ'ים) והם עוזרים להם לחקור, כמו כן רומי מסייעת להם ממקום ספציפי בכדור הארץ. כאשר הם מוצאים את התשובה הנכונה לשאלה הם מגישים את חדשות ההופס, מספרים על הדרך שבה מצאו את התשובה וכאשר הם אומרים את התשובה הנכונה, הופה הופה מריע להם.

## דמויות ומדבבים
במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.

## קישורים חיצוניים

* 

קטגוריה:סדרות טלוויזיה בריטיות לילדים
קטגוריה:סדרות טלוויזיה קנדיות לילדים
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות טלוויזיה קנדיות שעלו לשידור בשנות ה-2000
קטגוריה:סדרות טלוויזיה בריטיות בכיכובן של בובות
קטגוריה:ערוץ הופ!: תוכניות רכש
קטגוריה:חברת ג'ים הנסון: סדרות
קטגוריה:סדרות טלוויזיה אמריקאיות שעלו לשידור בשנת 2001
הר נורמנדי

**הר נורמנדי** (באנגלית: **Normandy Mountain**) הוא הר בתת-רכס הקרב על בריטניה ברכס מוסקווא שבהרי הרוקי הצפוניים (תת רכס של הרי הרוקי הקנדיים ), בפרובינציית קולומביה הבריטית שבקנדה.

גובהו של ההר 2,849 מטרים מעל פני הים; הר נורמנדי הוא ההא ה-9 בגובהו ברכס מוסקווא, ה-1,106 בגובהו בהרי הרוקי הקנדיים.

ההר מתנשא לגובה של 924 מטרים מעל סביבתו.

ההר ממוקם 19 קילומטרים מהר דייפ (אף הוא ברכס הקרב על בריטניה).

## היסטוריה
### מקור השם

בדומה לאתרים רבים ברכס הקרב על בריטניה, גם הר זה מנציח קרב ממלחמת העולם השנייה, בו השתתפו כוחות קנדיים - הפלישה לנורמנדי.

הרים אחרים ברכס מנציחים את שמותיהן של מנהיגי בעלות הברית - כגון הר צ'רצ'יל (המנציח את ראש ממשלת הממלכה המאוחדת וינסטון צ'רצ'יל) והר רוזוולט (המנציח את נשיא ארצות הברית פרנקלין דלאנו רוזוולט), ושל אירועים הקשורים בניצחון על גרמניה הנאצית - כגון הר יאלטה (המנציח את ועידת יאלטה) והר טהראן (המנציח את ועידת טהראן).

## לקריאה נוספת

• Akrigg, G. P. V., **[https://archive.org/details/britishcolumbiap0000akri_w1q9/page/15/mode/2up British Columbia place names]**

• C. SIMON L. OMMANNEY, **[https://pubs.usgs.gov/pp/p1386j/canadianrockies/canrock-lores.pdf Glaciers of North America— GLACIERS OF CANADA GLACIERS OF THE CANADIAN ROCKIES]**, U.S. GEOLOGICAL SURVEY PROFESSIONAL PAPER 1386–J–1 

## קישורים חיצוניים
* הר נורמנדי באתר "אנציקלופדיית ההרים הקנדית"
* מפת אזור הר נורמנדי
* הר נורמנדי באתר summitsearch
* הר נורמנדי באתר mindat
* תרשים הנוף הנשקף מהר נורמנדי באתר peakvisor
* מפה טופוגרפית תלת־ממדית של הר נורמנדי
* זמני זריחת/שקיעת שמש/ירח עדכניים עבור הר נורמנדי
* מזג אוויר נוכחי מעודכן בהר נורמנדי
** תחזית מזג אוויר עדכנית ארוכת טווח עבור הר נורמנדי
** סטטיסטיקות מזג אוויר עבור הר נורמנדי
** נתוני מזג אוויר היסטוריים עבור הר נורמנדי

## הערות שוליים

נורמנדי
נורמנדי
מקסים אוסיפוביץ' ראפייקו

**מקסים אוסיפוביץ' ראפייקו** (ברוסית: **Максим Осипович Рапейко**; 1907 – 1940) היה יהודי סובייטי שהשתתף במלחמת החורף ופיקד על גדוד ריגול הנפרד מס' 149 של אוגדת הסיור מס' 113 של הארמייה השביעית בחזית הצפון-מערבית. עוטר כגיבור ברית המועצות בדרגת קפטן.

## ביוגרפיה
נולד בעיר פולאצק במשפחתו של פקיד.

לאחר שקיבל השכלה תיכונית גויס לצבא האדום מאז 1926. בוגר בית הספר לחי"ר. חבר במפלגה הקומוניסטית מאז 1932. השתתף במלחמת החורף בשנים 1939–1940.

בסוף ינואר 1940 כבש הגדוד בפיקודו גבעה שולטת באזור תחנת הרכבת יוחאנס (כיום עיירת סובייטסקי) והסב לצבא הפיני נזק משמעותי בכוח אדם ובציוד צבאי. קבוצת לוחמים בראשותו השתלטה על התחנה.

בקרב על האי לסיסארי (כיום האי סטקליאניי), הממוקם ליד האי טורקין-סארי (כיום - אובצ'יניי) נהרג ב-25 בפברואר 1940 ונקבר בתחנת רכבת סומאה (כיום - מאטרוסובו).

## קישורים חיצוניים

## הערות שוליים

קטגוריה:מעוטרי עיטור לנין
קטגוריה:יהודים מעוטרי גיבור ברית המועצות
קטגוריה:יהודים בכוחות המזוינים של ברית המועצות
קטגוריה:סובייטים שנולדו ב-1907
קטגוריה:סובייטים שנפטרו ב-1940
ג'ון מ. צ'ו

**ג'ונתן מאריי צ'ו** (באנגלית: **Jon M. Chu**; נולד ב-2 בנובמבר 1979) הוא במאי, מפיק ותסריטאי קולנוע וטלוויזיה אמריקאי. הוא מוכר בזכותו היותו הבמאי של הסרט "עשיר בהפתעה" משנת 2018.

## קריירה
הסרטים שביים כוללים לעיתים קרובות אלמנטים מוזיקליים, כולל סרטי הריקודים "סטפ אפ 2: הרחובות" ו"סטפ אפ 3D", סרטי המחזמר "ג'ם וההולוגרמות" ו"שכונה על הגובה", וסרטי ההופעות החיות "ג'סטין ביבר: הסרט" ו"ג'סטין ביבר: Believe". צ'ו הוא בוגר אוניברסיטת דרום קליפורניה.

בשנת 2024 ביים את הסרט "מרשעת", שהכניס מעל 700 מיליון דולר ברחבי העולם וזכה ל-10 מועמדויות לאוסקר.

באפריל 2025 נכלל ברשימת "טיים 100" לשנת 2025 בזכות עבודתו כבמאי קולנוע "המשלב חזון עם רגישות", ובמיוחד בזכות תרומתו לקידום ייצוג תרבותי והבאת סיפורים מגוונים לקהל רחב דרך יצירות כמו "עשיר בהפתעה" ו"מרשעת". בנובמבר 2025 סרט ההמשך ל"מרשעת", "מרשעת: חלק 2", צפוי לצאת לאקרנים.

בנובמבר 2024, פורסם שצ'ו עובד על סרט על חייה והקריירה של כוכבת הפופ בריטני ספירס. הסרט עוסק בעיקר ביחס לכוכבים צעירים, לנשים, ולאימהות, ובתפיסה ש"כוכבים שייכים לנו". מרק פלאט ישמש כמפיק הסרט. ביולי 2025 דווח שצ'ו עתיד לביים את גרסת הלייב אקשן של הסרט "Hot Wheels" עבור אולפני האחים וורנר ומאטל המבוסס על מותג הצעצועים הפופולרי של חברת מאטל, ויוגדר כסרט אקשן עתיר אדרנלין שיציג כלי רכב נחשקים ובולטים במיוחד.

## פילמוגרפיה

## פרסים ומועמדויות

**הופעות ברשימות**

* טיים 100 (2025)

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:אמריקאים ממוצא סיני
קטגוריה:תסריטאים אמריקאים
קטגוריה:במאי קולנוע אמריקאים
קטגוריה:במאי טלוויזיה אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים ממוצא טאיוואני
קטגוריה:מפיקי קולנוע אמריקאים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1979
איל קרג

**איל קרג** (באנגלית: **Ill Crag**) היא פסגה באזור האגמים באנגליה. גובהה של הפסגה הוא , והיא הפסגה הרביעית בגובהה באנגליה. הפסגה משקיפה על "Eskdale" וניתן לראות ממנה את "Bowfell" ו"Crinkle Crags".

## קישורים חיצוניים

## הערות שוליים

קטגוריה:אנגליה: גאוגרפיה
מנשה גולדבלט

**מנשה גולדבלט** (נולד ב-18 בדצמבר 1950) הוא קצין צה"ל בדימוס ומנכ"ל ישראלי. סיים את שירותו בצה"ל בדרגת תת-אלוף, ובעל עיטור העוז על גבורתו במלחמת יום הכיפורים.

## שירותו הצבאי
עם גיוסו לצה"ל שובץ בחיל השריון. גולדבלט עבר הכשרה כלוחם וקורס מפקדי טנקים. בהמשך השלים קורס קצינים ושירת כמפקד מחלקה וכמפקד פלוגה בחטיבה 500. גולדבלט הוביל את פלוגתו במלחמת יום הכיפורים, בין היתר בקרב בעיר סואץ. על פועלו במלחמה עוטר בעיטור העוז. בהמשך שירת כמפקד גדוד טנקים ובשנים 1990–1997 שימש כמפקד חטיבה 14. שימש סגן מפקד אוגדה 36 בתקופת ביצוע תוכנית ההתנתקות, ומפקד אוגדה 440, בדרגת תת-אלוף.

## הערות שוליים

קטגוריה:מנכ"לים יוצאי שירות קבע בצה"ל
קטגוריה:מעוטרי עיטור העוז במלחמת יום הכיפורים
קטגוריה:מפקדי חטיבה 14
קטגוריה:תתי-אלופים בצה"ל
קטגוריה:מפקדי פלוגות במלחמת יום הכיפורים
קטגוריה:הושעיה: אישים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1950
האשמה (סרט, 2021)

**האשמה** (באנגלית: **The Guilty**) הוא סרט דרמה אמריקאי בהפקת נטפליקס, בבימויו והפקתו של אנטואן פוקואה ובכיכובו של ג'ייק ג'ילנהול. הסרט הוא עיבוד מחודש לסרט הדני משנת 2018 "האשמים".

## שחקנים
* ג'ייק ג'ילנהול בתפקיד ג'ו ביילר
* אית'ן הוק
* פיטר סארסגארד
* ריילי קיאו
* פול דנו
* ביירון באוורס
* דאווין ג'וי רנדולף
* דייוויד קסטניידה
* כריסטינה וידאל
* אדריאן מרטינז
* ביל בר
* בו נאפ
* אדי פאטרסון

## הפקה
בחודש דצמבר 2018 פורסם כי ג'ייק ג'ילנהול רכש זכויות על הסרט הדני בעל אותו השם והוא יככב ויפיק מהדורה מחודשת של הסרט תחת חברת ההפקות שלו Nine Stories Productions, לצד סרטי בולד. בספטמבר 2020 הוכרז כי אנטואן פוקואה יביים ויפיק את הסרט ונטפליקס צפויה להפיץ אותו. בנובמבר 2020 הצטרפו לצוות השחקנים אית'ן הוק, פיטר סארסגארד, ריילי קיאו, פול דנו, ביירון באוורס, דאווין ג'וי רנדולף, דייוויד קסטנדה, כריסטינה וידאל, אדריאן מרטינז, ביל בר, ביו קנאפ ואדי פטרסון.

שלב הצילומים החל בנובמבר 2020.

## קישורים חיצוניים
* 

## הערות שוליים

קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטי משטרה אמריקאיים
קטגוריה:סרטים שבוימו על ידי אנטואן פוקואה
קטגוריה:נטפליקס: סרטים
קטגוריה:סרטי 2021
ליקיניה אודוקסיה

**ליקיניה אודוקסיה** (בלטינית: **Licinia Eudoxia**;  ) הייתה קיסרית רומאית, בתו של קיסר האימפריה הביזנטית תיאודוסיוס השני, ואשת קיסרי האימפריה הרומית המערבית ולנטיניאנוס השלישי ופטרוניוס מקסימוס .
## ביוגרפיה
אודוקסיה הייתה בתם היחידה של קיסר האימפריה הביזנטית תיאודוסיוס השני ואשתו, המשוררת אליה אודוקיה אשר הייתה ממוצא יווני. ליקיניה אודוקסיה נישאה לקיסר האימפריה הרומית המערבית ולנטיניאנוס השלישי ב-29 באוקטובר 437 בקונסטנטינופול.

בשנת 439 קיבלה אודוקסיה את התואר אוגוסטה, עם הולדת בתה אֶוּדוֹקִיָה. בהמשך נולדה בתם השנייה פלסידיה.

בשנת 455 נרצח ולנטיניאנוס על ידי שניים מחבריו של המצביא פלביוס אאטיוס, אותו רצח בעבר. לולנטיניאנוס לא היו צאצאים זכרים והוא מעולם לא קבע מי יהיה יורשו. בשל כך, לאחר מותו היו מספר אנשים שתבעו את כס המלוכה, בהם פטרוניוס מקסימוס. לבסוף פטרוניוס מקסימוס הפך לקיסר החדש של האימפריה הביזנטית, ובעקבות כך דרש שליקיניה אודוקסיה תתחתן איתו, אחרת תוצא להורג.

על מנת להיחלץ מהנישואים הכפויים אודוקסיה הצליחה לזמן בסתר את גאיזריק, מלך הוונדלים. כוחותיו של גאיזריק הגיעו בעקבות כך לרומא, כבשו את העיר, הביסו את כוחותיו של פטרוניוס מקסימוס, ובזזו את העיר. פטרוניוס מקסימוס נמלט מרומא אך נרצח סמוך לאחר מכן בידי אספסוף. כוחותיו של גאיזריק לקחו שבויים רבים, כולל את אודוקסיה ואת שתי בנותיה, אודוקִיה ופלסידיה. לאחר שחזרו לקרתגו חיתן גאיזריק את אודוקיה הצעירה עם בנו הבכור ויורשו הונריק. שלוש הנשים היו שבויות בקרתגו במשך שבע שנים, עד שקיסר האימפריה הביזנטית שילם כופר גדול עליהן. בעקבות כך אודוקסיה ופלסידיה עברו לקונסטנטינופול, בעוד שאודוקיה נשארה באפריקה כאשתו של הונריק.

## קישורים חיצוניים

## הערות שוליים

קטגוריה:בית תאודוסיוס
קטגוריה:נשים שליטות
קטגוריה:אישים שחיו במאה ה-5
קטגוריה:ילידי 422
קטגוריה:נפטרים ב-493
יחסי הודו–מרוקו

[ממוזער|[ראש ממשלת הודו נרנדרה מודי נפגש עם מוחמד השישי, מלך מרוקו, בפסגת הודו-אפריקה בניו דלהי, 2015]]
**יחסי הודו–מרוקו** הם היחסים הדו-צדדיים בין מרוקו להודו. שתי המדינות הן חלק מתנועת המדינות הבלתי-מזדהות.

## סקירה כללית
באו"ם הודו תמכה בדה-קולוניזציה של מרוקו ותנועת החירות המרוקאית. הודו הכירה במרוקו ב-20 ביוני 1956 וכוננה יחסים בשנת 1957. משרד החוץ ההודי קובע כי "הודו ומרוקו נהנו מיחסים לבביים וידידותיים ובמהלך השנים היחסים הדו-צדדיים היו עדים לעומק וצמיחה משמעותיים."

## יחסי סחר
המועצה ההודית ליחסי תרבות מקדמת את התרבות ההודית במרוקו. מרוקו מבקשת להגביר את קשריה המסחריים עם הודו ומבקשת השקעה הודית בתחומים שונים.

## נציגויות דיפלומטיות
* מרוקו מחזיקה בהודו שגרירות בניו דלהי וקונסוליית כבוד במומבאי.
* הודו מחזיקה במרוקו שגרירות ברבאט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בוקאבו

**בוקאבו** (באנגלית: **Bukavu**) היא עיר במזרח הרפובליקה הדמוקרטית של קונגו, העיר ממוקמת בקצה הדרום-מערבי של אגם קיוו, ממערב לקיאנגוגו שברואנדה. העיר היא בירת מחוז דרום קיוו ונכון לשנת 2012 התגוררו בה 806,940 תושבים.

## היסטוריה
בוקאבו היא חלק מהשטח העתיק של ממלכת בושי , קבוצה אתנית שבדרום קיוו. לפני שהאירופאים הגיעו לממלכת בושי נקראה בוקאבו "רוסוזי". בוקאבו הוקמה בשנת 1901 על ידי השלטונות הקולוניאליים הבלגיים. עד 1966, הייתה לה אוכלוסייה אירופאית בולטת תחת שלטון קולוניאלי. האקלים בעיר נמשך על ידי האקלים הסובטרופי (אגם קיוו נמצא 1,500 מטר מעל פני הים). הגבעות שמסביב מגיעות גם לגובה של 2,000 מטר. בעבר שימשה העיר מרכז מינהלי לכל אזור קיוו, אך העיר איבדה חלק ממעמדה כתוצאה מצמיחתה של גומה (בירת מחוז צפון קיוו) ומהמלחמות שפרצו בקונגו בעקבות רצח העם ברואנדה.

בעקבות רצח העם ברואנדה, פליטים ורבים מחברי הממשלה ההוטים ברואנדה לשעבר נמלטו כחלק ממשבר פליטי האגמים הגדולים . מחנות הפליטים סביב גומא ובוקאבו הפכו למרכז ההתקוממות של ההוטים מהמחנות כנגד ממשלת הטוטסים החדשה ברואנדה, אם כי במידה מינימלית ביותר. בנובמבר 1996, עם תחילת מלחמת קונגו הראשונה, תקפו כוחות ממשלת רואנדה את מחנות ההוטים וכוחות ממשלת זאיר שאפשרו את ההתקוממות. ממשלת רואנדה תמכה במורדים בזאיר בראשות לורן קבילה שהפילו את ממשלת קינשאסה בעזרתם, ואז נפלו איתם והובילו למלחמת קונגו השנייה. רואנדה תמכה בעצרת המורדים למען הדמוקרטיה הקונגולזית (RCD) נגד קבילה. הסיבה לתמיכה זו נחשבת כלכלית ולא כהגנה על שטח רואנדה.

ב-3 ביוני 2004 יצאו מפגינים בכמה ערים בקונגו לרחובות להפגין נגד האו"ם על כך שלא מנעו את מעשיהם של המורדים למען הדמוקרטיה הקונגולזית בבוקאבו הנתמכים על ידי רואנדה בראשות הגנרל נקונדה. כ-16,000 נשים נאנסו בסוף שבוע אחד לאחר שהגנרל נקונדה אמר לחייליו "העיר הזו כולה שלכם למשך שלושה ימים".

במהלך רעידת האדמה שהתרחשה בדרום קיוו בשנת 2015 נהרג שוטר אחד ונפצעו 30.

בפברואר 2025, כוחות ה-M23, שנתמכ עול ידי צבא רואנדה ונלחמו נגד צבא הרפובליקה של מזרח קונגו במזרח המדינה, הצליחו להשתלט ביממות האחרונות על העיר, השנייה בגודלה במדינה באותה העת. בתחילה השתלטו כוחות המורדים על נמל התעופה בעיר, ואחר כך הודיעו על שליטה נרחבת בהרבה.

## גאוגרפיה
אף על פי שבוקאבו לא מאוימת מאיימת הרי געש כמו גומה, בבוקאבו קיימת סכנה בפני התפרצות מימית מאגם קיוו שבו כמויות עצומות של פחצן דו-חמצני שמומס ויכול להתפוץ ולאיים על חייהם של שני מיליון בני אדם המתגוררים ליד האגם.

## קישורים חיצוניים

* 
* 

## הערות שוליים

קטגוריה:הרפובליקה הדמוקרטית של קונגו: ערים
קטגוריה:יישובים שהוקמו ב-1901
טרון טג'פל

**טרון ג' טג'פל** (נולד ב-15 במרץ 1963) הוא עיתונאי, מוציא לאור, סופר ועורך הודי.

## ביוגרפיה
אביו של טג'פל היה קצין בצבא הודו, כתוצאה מכך הוא גדל באזורים רבים של המדינה. הוא סיים תואר ראשון כלכלה באוניברסיטת פנג'אב בצ'אנדיגאר. טג'פל התחתן עם גייטן בטרה בשנת 1985; יש להם שתי בנות, טייה וקארה.

## קריירה
בשנות השמונים החל את הקריירה שלו בעיתון "האינדיאן אקספרס" ומאוחר יותר עבר לניו דלהי כדי להצטרף למגזין בשם "הודו 2000". בשנת 1984 הצטרף למגזין India Today, אחר כך The Financial Express בשנת 1994 ומאוחר יותר הפך לעורך המייסד של מגזין החדשות השני בתפוצתו בהודו, Outlook. במקביל, הקים חברת הוצאה לאור, "India Ink".

בפברואר 2000 הקים טג'פל את אתר החדשות הראשון של הודו, "טהלקה". בכמה ראיונות בתקשורת הכריז כי הדחף העיקרי היה עיתונאי ולא מסחרי, ושהוא שואף להחזיר את העיתונות לציבור. האתר היה אחראי לחשיפת כמה מפרשיות השחיתות הגדולות במדינה, והביא אף להתפטרותו של שר ההגנה ההודי בפרשה שבה הייתה מעורבת גם התעשייה האווירית לישראל והתעשייה הצבאית. האתר עסק גם בפרשיית המהומות בגוג'ראט ב-2002, ופרסם תחקיר שטען כי האלימות התאפשרה בגלל התעלמות מכוונת של המדינה והמשטרה מהפורעים. ב-2004 חשף אתר "טהלקה" שמחוקק מטעם מפלגת העם ההודית הלאומנית שיחד עד ראייה מרכזי באחד ממקרי הוונדליזם בזמן המהומות. ב-2007, הביאו ממצאי תחקיר נוסף להודאתם של מספר חברים במפלגת העם ההודית כי הייתה להם יד במהומות. פרשת שחיתות נוספת שנחשפה בעקבות חקירה של "טהלקה" הייתה פרשת רצח של דוגמנית ב-1999. העיתונאים של האתר גילו שהרוצח היה בנו של שר בממשלה, והשר שיחד את עדי הראייה על מנת שלא יפלילו את בנו. בעקבות חשיפת "טהלקה", נאלץ השר להתפטר.

בנובמבר 2013 הואשם טג'פל על ידי כתבת בתקיפה מינית. הוא הודה ב"התנהגות בלתי הולמת", והציע לקחת חופשה של שישה חודשים מטהלקה. העניין זכה לתשומת לב ציבורית עזה ולהד תקשורתי, במיוחד משום שטג'פל ועיתונו היו מעורבים בעבר בהדגשת נושא האלימות המינית בהודו, כולל בגיליון מיוחד בנושא בפברואר 2013. המשטרה במדינת גואה, שם התרחש האירוע, הגישה דו"ח ראשוני המפרט נגדו מספר אישומים, בהם אונס. משטרת גואה עצרה אותו ב-30 בנובמבר 2013. ב-1 ביולי 2014, בית המשפט העליון של הודו הורה על שחרורו בערבות וביקש ממנו להגיש את דרכונו לבית המשפט. טג'פל טען לרדיפה פוליטית.

המשפט החל בספטמבר 2017, והתארך לאחר פנייתו של טג'פאל לבית המשפט העליון על ביטול האישומים. בית המשפט דחה את טענתו באוגוסט 2019, החזיר את המשפט לדיון בבית המשפט בגואה.

### ספריו
רומן הביכורים של טג'פל "האלכימיה של התשוקה" ראה אור בשנת 2006, ובעברית בתירגמה של חני גלעד. בהוצאת בבל ב-2007.

הרומן הספרותי השני שלו, "סיפורם של המתנקשים שלי", נכתב בהשראת ניסיון חיסול שלו בשנת 2001, ומעצרם של חמישה הרוצחים השכירים. הוא יצא לאור בשנת 2010 וזכה לשבחי הביקורת. ספרו השלישי "עמק המסכות" יצא לאור בשנת 2011.

## קישורים חיצוניים

* 
* אתר "טהלקה"
* טרון טג'פל באתר העין השביעית

## הערות שוליים

קטגוריה:סופרים הודים
קטגוריה:עיתונאים הודים
קטגוריה:עורכי כתבי עת
קטגוריה:מו"לים
קטגוריה:הודים שנולדו ב-1963
למפוניים

**למפוניים** (שם מדעי: Lamponidae) היא משפחה של עכבישים בני הקבוצה ארנומורפיה, החיים באוסטרליה והאיים סביבה וכמה מינים חיים גם בגינאה החדשה, ניו זילנד וקלדוניה החדשה. המשפחה תוארה ב-1893 בידי החוקר הצרפתי אז'ן סימון והיא כוללת מעל 200 מינים.
## מאפיינים
עכבישים אלה מכונים "עכבישים לבני זנב", עקב הקצה האחורי הלבן שלהם ורובם קטנים מאוד. עכבישים אלה נמצאים במרבית חלקי אוסטרליה, ורבים חיים בסמוך ליישובים אנושיים ובבתים. אף על פי שהם קטנים חלקם די ארסיים (בעיקר בני הסוג *Lampona*) ונשיכתם יכולה לגרום להרס רקמות, מוגלות וצלקות וכן לבחילות והקאות אך לא למוות.

עכבישים אלה ניזונים בעיקר מעכבישים אחרים שהם תופסים בלסתותיהם. הם אינם בונים רשתות אלא מסתווים לטרף בין פסולת עלים ומחבואים דומים.

## מיון
*תת-משפחה Centrothelinae
**סוג *Asadipus*
**סוג *Bigenditia*
**סוג *Centrocalia*
**סוג *Centroina*
**סוג *Centrothele*
**סוג *Centsymplia*
**סוג *Graycassis*
**סוג *Longepi*
**סוג *Notsodipus*
**סוג *Prionosternum*
**סוג *Queenvic*
*תת-משפחה Lamponinae
**סוג *Lampona*
**סוג *Lamponata*
**סוג *Lamponega*
**סוג *Lamponella*
**סוג *Lamponicta*
**סוג *Lamponina*
**סוג *Lamponoides*
**סוג *Lamponova*
**סוג *Lamponusa*
**סוג *Platylampona*
*תת-משפחה Pseudolamponinae
**סוג *Paralampona*
**סוג *Pseudolampona*

## קישורים חיצוניים

קטגוריה:בעלי חיים שתוארו ב-1893
קטגוריה:טקסונים שתוארו בידי אז'ן סימון
קטגוריה:ארנומורפיה
מרידות היעקוביטים

**מרידות היעקוביטים** (Jacobite risings) הידועה גם בשם **המרד היעקוביטי** או **מלחמת הירושה הבריטית**, היו סדרה של התקוממויות, מרידות ומלחמות בבריטניה הגדולה ובאירלנד שהתרחשו בשנים 1688–1746.

מטרת ההתקוממות הייתה להחזיר את ג'יימס השני, המלך הבריטי הקתולי האחרון ומאוחר יותר את צאצאיו של בית סטיוארט, לכס המלוכה של בריטניה לאחר שהודחו על ידי הפרלמנט במהלך המהפכה המהוללת. סדרת העימותים נקראה יעקוביטים, מן  (יעקובוס), הצורה הלטינית של ג'יימס.

**מרד היעקוביטים** יכול להתייחס לכל אחד מהעימותים הבאים:
* המרד היעקוביטי של 1689
* מלחמת ויליאם באירלנד, ניסיונותיו של ג'יימס להחזיר את כס המלוכה באירלנד
* מזימת ההתנקשות היעקוביטית 1696
* הפלישה הצרפתית המתוכננת לבריטניה (1708), כללה תמיכה של היעקוביטים.
* המרד היעקוביטי של 1715
* המרד היעקוביטי של 1719
* מזימת אטרברי, שתוכננה לשנת 1722
* הפלישה הצרפתית המתוכננת לבריטניה (1744), כללה תמיכה של היעקוביטים.
* המרד היעקוביטי של 1745
* הפלישה הצרפתית המתוכננת לבריטניה (1759), כללה תמיכה יעקוביטית.

## הערות שוליים

קטגוריה:מלחמות סקוטלנד
קטגוריה:אנגליה: היסטוריה
קטגוריה:הממלכה המאוחדת: היסטוריה
מקס הובאכר

**מקס הובאכר** (בגרמנית: **Max Hubacher**; נולד ב-1 באוקטובר 1993) הוא שחקן קולנוע וטלוויזיה שווייצרי. הוא התפרסם לאחר ששיחק בתפקיד ראשי בסרטים מריו הוא ידוע גם ממשחקו בסרט "הקפטן" משנת 2017.

## ביוגרפיה
הובאכר נולד ב-1 באוקטובר 1993 בברן שווייץ. הוא סיים את בית הספר התיכון "מטאורה" בברן בשנת 2012 ועבר ללייפציג גרמניה כדי ללמוד בתיאטרון ומוזיקה בשנת 2014.

הובאכר הופיע בתיאטרון ילדים ברובע ברייטנראן בברן בגיל שבע. בגיל שלוש עשרה הוא שיחק ב"ליברסטראום" של רוברט וולצר בתיאטרון שאושפילהאוס בציריך.
את הופעת הבכורה שלו כשחקן קולנוע ערך בשנת 2010 בסרט Station Pirates, בו גילם ילד חולה סרטן. הוא שיחק בתפקיד הראשי בדרמת הקולנוע "Der Verdingbub", בבימויו של מרקוס איבודן. ותפקיד משנה בסרט "רכבת לילה לליסבון".

## פילמוגרפיה נבחרת

## פרסים ומועמדויות
* פרס הכוכב הפורץ לשנת 2012.
* פרס השחקן הטוב ביותר ב-FilmOut Festival Award.

## קישורים חיצוניים

## הערות שוליים

קטגוריה:שחקני קולנוע וטלוויזיה שווייצרים
קטגוריה:שחקנים ילדים
קטגוריה:שווייצרים שנולדו ב-1993
האלופוס

**האלופוס** (שם מדעי: ***Hallopus***) הוא סוג של זוחל נכחד דמוי-תנין שחי בסוף היורה לפני 155.7 עד 145.5 מיליון שנה מזמננו, במשך היורה העליון. המאובנים שלו התגלו בתצורת מוריסון שבקולורדו ותוארו בידי החוקר הידוע עותניאל צ'ארלס מארש ב-1881.

במקור סברו שהיצור הוא דינוזאור בהתאם למבנה השלד והגפיים הארוכות שלו, אך לאחר השוואה עם סוגים דומים כמו *Sphenosuchus* או *Junggarsuchus* משייכים אותו לקבוצת הארכוזאורים פסאודוסוכיה, בה מצויים גם התנינים בתוך משפחת ההאלופודיים (Hallopodidae). זוחל זה היה קטן מאוד, באורך של מטר בקירוב, והיה זריז ומהיר. גפיו הארוכות עזרו לו לרוץ במהירות או לקפץ בדומה לארנבת אחרי טרף של חרקים ושל זוחלים אחרים. עם זאת עקב גודלו כנראה היה טרף לזוחלים גדולים יותר כמו לדינוזאורים טורפים.

כמה חוקרים מעריכים שהסוג הקרוב מצלוגנתוס (*Macelognathus*) משויך לסוג זה כשמבנה גופם דומה והם גם נמצאו באותה תצורה.

## קישורים חיצוניים

קטגוריה:דמויי תנינאים מהיורה
קטגוריה:בעלי חיים שחיו ביורה עליון באמריקה הצפונית
אקטינופודיים

**אקטינופודיים** (שם מדעי: Actinopodidae) היא משפחה של עכבישאים מהקבוצה מיגלומורפה, החיים באמריקה הדרומית ובאוסטרליה, והם קרוביהם של המשפכנים האוסטרלים. חלק מעכבישים אלה, בעיקר מהסוג *Missulena* ארסיים ועלולים להיות מסוכנים לאדם ולגרום לבעיות רפואיות שונות ואף לסכנת חיים. עם זאת מקרי הכשות ארסיות הם נדירות מאוד.

עכבישים אלה בעלי רגליים רחבות וראש וחזה שטוחים ורחבים, ורבים מהם בעלי גוונים חזקים של אדום וכחול. הניבים שלהם מעוקלים ופונים כלפי מעלה והם מכילים ארס רב העוזר להם להרוג טרף של חרקים גדולים או עכבישניים אחרים ואף חולייתנים קטנים. בניגוד לעכבישים אחרים הם לא בונים קורים חזקים והם חיים במחילות, בהם הם אורבים לטרף (ומכאן שמם העממי, "עכבישי עכבר"). גודלם הממוצע 1 עד 3 סנטימטרים כשהנקבות גדולות מהזכרים.

## סוגים
* *Actinopus* - בו 49 מינים החיים באמריקה הדרומית.
* *Missulena* - בו 18 מינים החיים באוסטרליה ובצ'ילה
* *Plesiolena* - בו 2 מינים החיים בצ'ילה.

## קישורים חיצוניים

קטגוריה:בעלי חיים שתוארו ב-1892
קטגוריה:טקסונים שתוארו בידי אז'ן סימון
קטגוריה:מיגלומורפה
סטפניה ספמפינאטו

**סטפניה ספמפינאטו** (באיטלקית: **Stefania Spampinato**; נולדה ב-17 ביולי 1982) היא שחקנית איטלקייה. ידועה בעיקר מתפקידיה בטלוויזיה בסדרת הדרמה הרפואית של ABC, "האנטומיה של גריי" ובסדרת הבת שלה, "תחנה 19" בתפקיד ד"ר קרינה דה לוקה.

## ראשית חייה
ספמפינאטו נולדה בקטניה, סיציליה וגדלה בעיירה קטנה בשם בלפסו, השוכנת מתחת להר הגעש אטנה. היא החלה לרקוד בגיל 6. את התשוקה שלה לאומנויות בגיל צעיר לא ניתן היה להכחיש, כך שאמה החלה להכין לה תלבושות ריקוד כדי שתוכל להרשות לעצמה את שכר הלימוד של בתה. לאחר שסיימה את התיכון בהצטיינות, עברה למילאנו ושם קיבלה תואר ראשון באומנויות הבמה. בשנת 2011 היא עברה ללוס אנג'לס, ארצות הברית, כדי לקדם את קריירת המשחק שלה.

## קריירה

### קריירת מחול
ספמפינאטו פיתחה קריירה מצליחה במחול ותיאטרון למעלה מ-10 שנים, מה שגרם לה לטייל בכל רחבי העולם (פריז, טוקיו, שאנגחאי, מומבאי, ברלין).

### קריירת משחק

#### התחלת הקריירה
בשנת 2011, ספמפינאטו קנתה כרטיס טיסה הלוך ללוס אנג'לס. שהגיעה ללוס אנג'לס, השתתפה כרקדנית בפרק אחד בסדרה "גלי".

בשנת 2015 שיחקה בתפקיד קטן במותחן הפעולה "הטוב, הרע והמת".

#### 2017–הווה: "האנטומיה של גריי", "תחנה 19" ופרויקטים נוספים
בשנת 2017, הצטרפה ספמפינאטו לסדרת הדרמה הרפואית של ABC, "האנטומיה של גריי", בתפקיד ד"ר קרינה דה לוקה, היא הצטרפה לסדרה בעונה 14. בסדרה היא משחקת את ד"ר קרינה דה לוקה, אחותו של ד"ר אנדרו דה לוקה (ג'אקומו ג'אניוטי). בשנת 2020, השתתפה בתפקיד אורח במהלך עונה 3 של "תחנה 19", תוכנית הבת של האנטומיה של גריי. בעונה שלאחר מכן, עונה 4, קיבלה ספמפינאטו קביעות ב"תחנה 19". הסדרה "תחנה 19" הסתיימה בשנת 2024 לאחר עונתה השביעית.

בשנת 2019 היא שיחקה בתפקיד הראשי בקומדיה "היום היפה ביותר בעולם"  בתפקיד פלאביה מינרדי.

בשנת 2020 שיחקה במותחן הפשע האמריקאי "Darkness Falls" בתור אמנדה טיילר.

בשנת 2023 יצא סרט קצר באיטלקית שכתבה וביימה "Zita Sempri" – בתרגום לאנגלית "Always A Girlfriend" (תמיד בת זוג), היא סיפרה שהסרט הוא "מכתב אהבה לאמא שלה ולמקום מולדתה, סיציליה.
## חיים אישיים
ספמפינאטו היא טבעונית הפועלת למען איכות הסביבה. במאי 2018 היא נישאה לכוראוגרף טוני טסטה. הם התגרשו אחרי כשנתיים, בדצמבר 2020.

## קישורים חיצוניים

## הערות שוליים

קטגוריה:שחקניות קולנוע וטלוויזיה איטלקיות
קטגוריה:שחקניות תיאטרון איטלקיות
קטגוריה:טבעוניות
קטגוריה:פעילות איכות הסביבה
קטגוריה:איטלקיות שנולדו ב-1982
קטגוריה:איטלקים שנולדו ב-1982
שברולט מונטנה

**שברולט מונטנה** (באנגלית: **Chevrolet Montana**) הוא טנדר מסוג "Coupé utility"  מתוצרת חטיבת המכוניות שברולט בחברת ג'נרל מוטורס האמריקאית, אשר מיוצר בברזיל משנת 2003 באמצעות **General Motors do Brasil** , חברת בת של ג'נרל מוטורס.

בנוסף דגם "שברולט מונטנה" יוצר בדרום אפריקה ביו השנים 2003–2017 באמצעות **General Motors South Africa**  חברת בת של "ג'נרל מוטורס".

## דורות "שברולט מונטנה"
* דור ראשון - יוצר בין השנים 2003–2010, הדגם התבסס על דגם "Opel Corsa"  שנת 1999.
* דור שני - מיוצר משנת 2010, הדגם התבסס על דגם שברולט אג'יל.

## "שברולט מונטנה"
* "שברולט מונטנה" מיוצר לשוקי ארצות אמריקה הלטינית.
* 2 דלתות.
* הנעה כפולה 4x4.
* קיבולת מכל דלק - 56 ליטר.

### סוגי מנוע
* מנועי בנזין.
* מנועים המופעלים באמצעות אתנול.
* מנועי דיזל.

### תאוצות
* תאוצה בין 0–100 היא 10.5 שניות (מנוע 1.8 ליטר המפיק 112 כ"ס (מנוע בנזין).
* תאוצה בין 0–100 היא 10.2 שניות (מנוע 1.8 ליטר המפיק 114 כ"ס (מנוע הפועל על אתנול).
* תאוצה בין 0–100 היא 13.0 שניות (מנוע 1.4 ליטר המפיק 99 כ"ס (מנוע בנזין).
* תאוצה בין 0–100 היא 12.3 שניות (מנוע 1.4 ליטר המפיק 105 כ"ס (מנוע הפועל על אתנול).

## גלריה

קובץ:2009 montana 1.8 sport.jpg | שברולט מונטנה, שנת 2009
קובץ:BSB 05 2008 30 Chevy pick up Econoflex with logo.jpg | שברולט מונטנה, שנת 2008
קובץ:Chevrolet Montana 1.8 2006 (14718226501).jpg | שברולט מונטנה, שנת 2006
קובץ:Chevrolet Montana 1.8 Sport 2011 (5690360745).jpg | שברולט מונטנה, שנת 2011
קובץ:Chevrolet Montana 1.8 2011 (14510252185).jpg | שברולט מונטנה, שנת 2011
קובץ:Chevrolet Montana 1.8 Sport 2012 (11059506593).jpg | שברולט מונטנה, שנת 2012


## ראו גם
* שברולט אג'יל
* שברולט קונסטנטיה

## קישורים חיצוניים

* 

## הערות שוליים

קטגוריה:טנדרים
קטגוריה:כלי רכב שהושקו ב-2003
קטגוריה:כלי רכב המיוצרים בברזיל
קטגוריה:כלי רכב המיוצרים בדרום אפריקה
מונטנה